Päästearmeelane  Õpetaja Tõrtõšnõile koolis meeldib ja ka  noorele õpetajale kaela pandud lisakohustusi peab ta normaalseks. Näiteks tuli ettepanek osaleda Eesti Punase Risti, päästeameti, politsei ja haridusameti egiidi all toimuvas viktoriinis "SOS - sina oskad seda".  "See on kompleksviktoriin pluss aja peale koolipere evakueerimine. Kui meie maja tuli kapitaalremondist, sai minust igat sorti häiresignaa­lide eest vastutaja. Otsustasime korraldada evakuatsiooniõppuse koos päästeametiga. Maja sai rahvast tühjaks vähem kui kahe minutiga. Tuletõrjujad kor­raldasid  kooli õuel tulekustutami­se näidisesinemise ja politseinikud demonstreerisid oma tehnikat. Seejärel toimus viktoriin. Olen läbinud ka riigikaitseõpetajate kursused. Koolis võiksid olla riigikaitseõpetuse tunnid, aga läbi peaks neid viima tegevohvitser. Siis on asjast rohkem tulu. Iga kingsepp jäägu oma liistude juurde," arvab õpetaja.